projecte-aina/catalan_government_crawling huggingface dataset:
Nota de tall 1a assignació PAU/CFGS: 10,702
Nom del títol: Graduat/ada en Gestió d'Informació i Documentació Digital per la Universitat de Barcelona
Formar professionals que puguin gestionar informació i documentació en qualsevol format i suport usant amb fluïdesa els mitjans digitals de què disposem actualment.
La disciplina és hereva d'una important tradició que ha tingut les biblioteques públiques com a eix originari i central.
La facultat on s'imparteix aquesta titulació va néixer el 1915 com a Escola de Bibliotecàries i pertanyia a la Diputació de Barcelona.
La documentació i la informació van començar a créixer amb força a partir de la fi de la Segona Guerra Mundial i van inundar tots els àmbits del coneixement, de manera que, amb els anys, l'Escola va anar deixant de centrar la seva atenció en les biblioteques per centrar-la en la formació de professionals de la gestió d'informació en diferents àmbits (empresa, Administració, arxius, museus, etc.).
El darrer esglaó evolutiu en el procés de generació i tractament d'informació el representen els ordinadors i internet.
S'ha passat d'un entorn analògic, en què domina el llibre, a un entorn digital, en què les pantalles, els buscadors, la informació en codi binari, etc., són els protagonistes, però encara és necessari gestionar la informació.
Els nous titulats han de poder-se moure còmodament en aquest món digital, però, al mateix temps, també han de poder conservar els documents analògics antics (tasca que actualment ja es fa amb mitjans digitals).
El repte de la nova titulació és aconseguir formar professionals tot creant un espai en què els empresaris puguin confiar per buscar els nous professionals i en què els futurs especialistes de la informació es trobin còmodes i segurs.
Tot plegat, sense descuidar els que han estat els nostres àmbits principals d'actuació: arxius, biblioteques i centres de documentació.
Nom del títol: Graduat/ada en Comunicació Audiovisual, per la Universitat de Barcelona
Formar de manera global els professionals de la comunicació audiovisual, des de l'àmbit del cinema fins al dels nous mitjans de comunicació (multimèdia, internet i espais virtuals), en les tres àrees pròpies de la professió: creació, gestió, i anàlisi i crítica.
Cinema, televisió, ràdio, programació multimèdia, escriptura de guions, recerca audiovisual, docència, i comunicació corporativa, institucional i publicitària.
Nota de tall 1a assignació PAU/CFGS: 6,872
Nom del títol: Graduat/ada en història per la Universitat de Barcelona
Proporcionar coneixements per a la comprensió de les qüestions següents:
D'altra banda, aquest estudi també té com a finalitat proporcionar les eines necessàries per valorar críticament la història i el balanç de conjunt dels diferents períodes, processos i fets, així com donar a conèixer la contribució d'altres àrees i la importància del treball en equips multidisciplinaris.
Finalment, aquest estudi vol oferir una formació completa, que permeti als titulats i a les titulades incorporar-se al mercat laboral i accedir a estudis de màster universitari i doctorat.
Nom del títol: Graduat/ada en Arqueologia per la Universitat de Barcelona
Les pràctiques es basaran en experiències reals de treballs de camp i en equip, seran guiades i es desenvoluparan en les seves diverses dimensions: habilitat de relació, empatia, observació, registre, escriptura, diari de camp, anàlisi, distribució del temps, etc.
Les tasques que es realitzaran durant l'estada seran de caràcter general i de caràcter específic.
Entre les primeres, s'inclourà una anàlisi de la institució.
Les segones permetran l'aplicació de competències transversals i específiques pròpies de la titulació.
Proporcionar coneixements del passat de la humanitat, des dels seus orígens durant la prehistòria fins als grans imperis, l'etapa medieval i industrial, o les cultures contemporànies.
Fer conèixer les metodologies pròpies de l'arqueologia i introduir-lo en les tècniques més innovadores de la disciplina.
Oferir una visió global de l'evolució de les cultures que ens han precedit.
Incorporar pràctiques professionals amb casos reals fonamentals per formar els futurs arqueòlegs.
L'arqueologia, com a disciplina que parteix del registre material recuperat en les excavacions arqueològiques, també recolza en altres disciplines científiques que aporten dades addicionals sobre la naturalesa o les propietats dels objectes arqueològics: la geologia, la geografia, la química, la botànica, la zoologia, l'antropologia física, etc. Així doncs, aquest grau incideix en les aportacions a la construcció de l'arqueologia actual que es fan des d'aquestes altres disciplines.
Institucions participants: Institut Català d'Investigació Química
Nom del títol: Màster universitari en Recerca Multidisciplinar en Ciències Experimentals per la Universitat Pompeu Fabra
Capacitar estudiants provinents de titulacions de grau de l'àmbit de les ciències experimentals i la salut o l'enginyeria per treballar en projectes d'investigació experimental de manera interdisciplinària, fent que l'estudiant adquireixi de manera pràctica les competències necessàries per desenvolupar projectes de recerca complexos en diversos camps científics.
Doctorat en recerca (com a etapa prèvia a una carrera investigadora en l'entorn públic o privat)
El màster està orientat a dotar l'estudiant de competències conceptuals i experimentals que li garanteixin la incorporació a una carrera investigadora, a la qual pot accedir per mitjà de programes de doctorat punters en grups i centres de recerca d'àmbit internacional.
En aquest cas, el campus principal és el d'Igualada.
Nom del títol: Màster Universitari en Simulació Clínica i Seguretat del Pacient, per la Universitat de Lleida
Formar professionals de la salut per desenvolupar rols avançats en entorns clínics que garanteixin la seguretat dels pacients.
Capacitar els estudiants perquè desenvolupin la seva carrera en l¿àmbit de la simulació, l¿educació i la gestió en ciències de la salut.
Adquirir una base sòlida, àmplia i homogènia de coneixements i habilitats en l¿àmbit de la recerca en salut que permeti als estudiants entrar en programes de doctorat orientats a millorar els coneixements en ciències de la salut.
L'aplicació del procés de simulació per millorar els processos organitzatius i, en concret, la seguretat dels pacients és un dels grans reptes a què s'enfronten educadors i professionals de la pràctica clínica en un context tant internacional com local.
Seguint els estàndards internacionals, aquest màster optimitza les infraestructures de què disposa la ciutat d'Igualada (especialment el 4DHealth), singulars i úniques al sud d'Europa, així com les sinergies i el desenvolupament de coneixement generats per la Universitat de Lleida.
Aquests recursos permeten integrar la simulació com a protagonista dels plans d'estudi dels professionals de la salut, i l'objectiu és extrapolar-la als professionals que ja fan pràctica clínica, per millorar els resultats de salut dels seus pacients amb pràctiques segures i basades en l'evidència científica.
Edifici Central de la Facultat d'Infermeria
Nom del títol: Màster universitari en Direcció de Centres per a la Innovació Educativa, per la Universitat Autònoma de Barcelona
Formar professionals que siguin capaços de gestionar i dirigir un centre educatiu.
La titulació té un enfocament professional en el camp educatiu i està encaminada a formar els alumnes perquè adquireixin conceptes i desenvolupin capacitats i competències associades a la direcció, el lideratge i la gestió d'institucions educatives, tant de l'àmbit de l'educació formal com de l'educació no formal.
Institucions i centres educatius, i institucions d'educació no formal (centres de formació ocupacional, centres juvenils, centres de temps lliure, centres de menors, etc.) o altres institucions vinculades també a l'educació social (centres d'animació sociocultural, centres orientats a l'educació social en l'àmbit familiar i de persones adultes, institucions de tercera edat, empreses o organitzacions socioeducatives, etc.), sempre que gestionin programes de desenvolupament personal i social.
Nom del títol: Màster universitari en Economia Laboral/Labour Economics, per la Universitat de Barcelona, Universitat Autònoma de Barcelona, Universitat de Girona
Formar personal professional i investigador en l'àmbit de l'anàlisi econòmica aplicada dels mercats laborals.
Acadèmic, en instituts d'estudis, consultories o centres de recerca, sectors públic i privat interessats a conèixer el funcionament i l'evolució dels mercats de treball.
El procés de globalització juntament amb el canvi tecnològic i l'evolució demogràfica, tant en les economies occidentals com en les emergents, està produint canvis sense precedents en el funcionament dels mercats de treball.
Els canvis socials que s'estan produint paral·lelament també es relacionen amb els mercats laborals, com per exemple l'atenció creixent a la perspectiva de gènere i la lluita contra la discriminació laboral.
Hi ha, per tant, una necessitat creixent i transversal en diferents àmbits i disciplines de disposar de persones especialitzades a entendre (a) l'evolució futura dels mercats de treball, (b) l'impacte d'aquestes transformacions sobre l'atur, l'activitat, les migracions, la desigualtat de la renda i la discriminació en termes de gènere o d'altres atributs, entre d'altres, i (c) la identificació de les estratègies més adequades des de la política pública per fer front a aquests nous reptes (per exemple, amb reformes del sistema educatiu).
Aquesta necessitat existeix tant en el sector privat (com s'organitza la producció i els recursos humans són aspectes clau) com en el sector públic (per saber quins fenòmens influencien aquestes transformacions, quina velocitat i impacte tenen aquests canvis; quines polítiques s'implementen i quins efectes se n'esperen, i quines s'haurien de dissenyar i implementar).
Tots dos àmbits requereixen, per tant, professionals formats en la comprensió, la interpretació i la gestió d'aquests fenòmens.
Nom del títol: Màster universitari en Educació en Territoris Rurals, per la Universitat de Barcelona, Universitat Rovira i Virgili
Formar futurs professionals qualificats que coneguin la ruralitat i estiguin prou instruïts per atendre les necessitats educatives que es generen en els territoris rurals i a les escoles rurals per poder anar avançant en la millora de la qualitat de l'educació en aquests contextos.
Escoles rurals, agrupaments d'escoles rurals, regidories d'ajuntaments situats en territoris rurals, àrees d'educació dels consells comarcals.
Escoles rurals: especialització del mestre per treballar en centres rurals i amb grups d'alumnes d'escoles multigrau.
Escoles rurals: càrrecs unipersonals i col·legiats vinculats a la direcció i gestió d'agrupaments d'escoles rurals (ZER, CRA, CPR i altres tipologies d'agrupaments).
Regidories d'ajuntaments situats en territoris rurals: regidories d'educació, formació i especialització en l'educació en els seus territoris.
Àrees d'educació dels consells comarcals: formació especialitzada en educació en els seus territoris.
Nom del títol: Màster universitari en Humanitats i Patrimoni Digitals, per la Universitat Autònoma de Barcelona, Universitat Pompeu Fabra
Oferir una formació avançada amb competències específiques que permetin a professionals del patrimoni i a humanistes comprendre i utilitzar de manera crítica, constructiva i innovadora les tecnologies de la informació i de la comunicació, així com accedir-hi.
Formar graduats i graduades en qualsevol disciplina, tant d'art i humanitats com de ciències socials, experimentals i enginyeries, amb interessos en temes humanístics i culturals, en l'ús de tecnologies per a la digitalització de documents i en processament de documents digitalitzats, així com ensenyar-los a fer-ne l'anàlisi per extreure'n informació i coneixement, i a transferir el material digitalitzat i la informació extreta utilitzant xarxes i tecnologies de realitat virtual.
Nom del títol: Màster universitari en Diagnosi i Tècniques d'Intervenció en l'Edificació, per la Universitat Politècnica de Catalunya
Formar professionals especialitzats en feines de diagnosi d'edificis i de tècniques d'intervenció en l'edificació, dins un marc d'edificis en servei, de processos de rehabilitació o de restauració edificatòria.
Empreses constructores, despatxos d'arquitectura, Administració pública, consultories.
Project manager en intervencions de rehabilitació d'edificacions existents.
Cap d'obra, cap de grup o d'àrea.
Assessor especialista, prescriptor de materials o sistemes constructius, gestor de qualitat, etc.
Nom del títol: Màster universitari en Mobilitat Urbana, per la Universitat Politècnica de Catalunya
Especialitats: Innovació i Emprenedoria
Millorar la mobilitat urbana a les ciutats i arreu del món, fet que requereix no només la millora de la infraestructura tècnica (cap a una infraestructura de transport intel·ligent, internet de les coses, etc.), sinó també una planificació, una execució i una operació holístiques.
Formar professionals provinents de diferents perfils de l'enginyeria proporcionant-los les competències específiques del sector i un coneixement o aprofundiment de les tecnologies TIC i energètiques per a una mobilitat sostenible.
Proporcionar les eines fonamentals d'emprenedoria i d'innovació per afrontar la ràpida transformació de la societat global.
Sector de la logística, gestoria de transports, àrees de mobilitat i sostenibilitat d'organismes públics, operadors de mobilitat, urbanisme, consultoria, sector automobilístic i de serveis de mobilitat privada, etc.
Urbanista i dissenyador/a de l'espai públic, planificador/a de polítiques de mobilitat sostenible, assessor/a d'empreses privades i públiques del sector, dissenyador/a i gestor/a de serveis de mobilitat, estratega tecnològic, estratega energètic de la mobilitat, coordinador/a de participació ciutadana, gestor/a de projectes internacionals en mobilitat urbana, emprenedor/a i creador/a d'empreses, recerca i doctorat.
Per a l'obtenció del títol de màster universitari en Mobilitat Urbana de la UPC és obligatori cursar un mínim de 30 ECTS de les assignatures d'especialitat en Innovació i Emprenedoria, entre una oferta inicial de 54 ECTS repartits en assignatures de 3 a 10 crèdits.
Aquest requeriment s'estableix per complir els requisits de l'Institut Europeu de Tecnologia i formar part dels seus programes, en què és indispensable cursar almenys 30 ECTS per a l'adquisició de competències en Innovació i Emprenedoria.
Nom del títol: Màster universitari en Antropologia Mèdica i Salut Global, per la Universitat Rovira i Virgili
Formar persones expertes en antropologia mèdica i salut global per millorar els programes de salut tant a escala local i nacional com internacional, i promoure una salut millor i més inclusiva per a tothom.
Capacitar els estudiants per incorporar-se a un mercat de treball que demana coneixements en investigació qualitativa en salut, avaluació de serveis i tecnologies, cooperació en salut internacional, promoció de la salut, gestió i planificació de la salut i atenció a la diversitat.
Tal com es posa en relleu al portal de la Society for Medical Anthropology, l'auge de l'antropologia mèdica i de la salut global com a camp de recerca i pràctica ha estat particularment visible als Estats Units i al Canadà, on les principals universitats han posat en marxa programes de formació i de recerca en aquesta línia.
També ha estat rellevant a Europa, Àsia i Amèrica Llatina.
L'antropologia mèdica és cada cop més una disciplina fonamental per al disseny de programes de salut pública i de promoció de la salut, així com per al disseny de polítiques públiques i per a la cerca de respostes als reptes de salut d'un món global i local (Singer i Erickson, 2009).
Els estudis d'Antropologia Mèdica de la URV han estat, des dels anys noranta, pioners al sud d'Europa amb diferents programes formatius de màster i de doctorat i amb la creació, el 2013, del Centre de Recerca en Antropologia Mèdica (Medical Anthropology Research Center).
Nom del títol: Màster universitari en Disseny, Identitat Visual i Construcció de Marca, per la Universitat Oberta de Catalunya
Formar especialistes en el procés de creació d'una marca, des del concepte inicial passant per la creació de nom ( naming ), la representació gràfica (logotip) i les diferents aplicacions.
Proporcionar eines per a la recerca acadèmica i professional en l'àmbit del disseny i la comunicació de marca a partir de coneixement especialitzat de l'evolució i les tendències del sector.
Formar els alumnes perquè entenguin el disseny gràfic com una eina per transmetre valors estratègics per a les marques i perquè tinguin en compte les problemàtiques socials i les tendències de mercat.
Especialista en brànding, responsable de marca ( brand guard ), director/a d'art i de relat de marca ( storytelling ), dissenyador/a especialista en imatge corporativa, dissenyador/a d'embalatge ( packaging ) i entorn de marca.
En l'actualitat, cada manifestació d'una marca forma part d'un univers visual i sensorial que s'ha potenciat amb el desenvolupament de les tecnologies i els mitjans de comunicació digitals.
En conseqüència, el disseny de la marca ha evolucionat més enllà dels logotips i colors de l'empresa, de manera que el brànding incorpora diverses disciplines, des del disseny visual fins al disseny del so, passant per la narrativa i l'embalatge ( packaging ), a més d'altres mètodes i investigació.
En aquest terreny de joc, el paper del dissenyador és cada vegada més rellevant i supera el seu rol tradicional en el disseny de logotips o marques gràfiques per participar i involucrar-se des del principi en l'estratègia i la conceptualització de la marca, és a dir, en el brànding.
Sent aquest un dels terrenys més habituals dels professionals del disseny gràfic, la formació que proposem permetrà ampliar les competències pròpies de l'àmbit visual (tècniques i creatives) amb competències de tipus estratègic i metodològic.
Nom del títol: Màster universitari en Ensenyament i Aprenentatge d'Idiomes Mitjançant la Tecnologia, per la Universitat Oberta de Catalunya
Formar professionals del camp de l'ensenyament de llengües i camps relacionats (autors i editors de recursos d'aprenentatge d'idiomes en línia, assessors per a plataformes digitals) en l'ús i l'aplicació de la tecnologia per millorar els processos d'ensenyament i aprenentatge d'un idioma.
Familiaritzar els estudiants amb diferents formes d'integrar la tecnologia a l'ensenyament d'un idioma amb l'objectiu de fer una docència més efectiva, atractiva i motivadora mitjançant tècniques diverses i treballant diferents aspectes: des de la ludificació i el disseny de tasques amb diferents enfocaments pedagògics, enfocament per tasques, aprenentatge integrat de continguts i llengües estrangeres (AICLE, CLIL per les sigles en anglès) al treball col·laboratiu en línia i la provisió de retorn ( feedback ).
Ensenyament d'idiomes, empreses privades, multinacionals, agències internacionals, editorials i empreses afins, recerca.
Nom del títol: Màster universitari en Adquisició i Ensenyament de l'Anglès com a Llengua Estrangera, per la Universitat Internacional de Catalunya
Formar docents que aportin coneixements teòrics i pràctics per promoure el desenvolupament de la consciència plurilingüe i intercultural dels seus alumnes.
Formar especialistes que posseeixin un coneixement teoricopràctic i interdisciplinari sobre els models i les metodologies de recerca educativa sobre l'adquisició, l'ensenyament i l'aprenentatge de llengües (primeres, segones i estrangeres) en diferents contextos i a diferents nivells educatius.
Formar professionals capaços de treballar en equip de manera efectiva en entorns multilingües, multiculturals i interdisciplinaris, professionals i acadèmics.
Formar professionals capaços d'emprar l'anglès i les habilitats acadèmiques en anglès, tant oralment com per escrit, amb objectius acadèmics i professionals.
Àmbit de l'ensenyament de llengües:
Nom del títol: Màster universitari en Fisioteràpia Manual Ortopèdica (OMPT), per la Universitat Internacional de Catalunya
Oferir una formació avançada en coneixements científics teoricopràctics en valoració, tractament, prevenció i recerca en l'àrea del dolor i de les disfuncions artroneuromusculars.
Capacitar l'alumne per enfrontar-se amb seguretat i solvència a tota mena de situacions clíniques amb disfuncions artroneuromusculars.
La realitat de la fisioteràpia és la conseqüència de la profunda maduresa i amplitud aconseguides pel cos de coneixements de la disciplina i el desenvolupament de competències professionals en el camp assistencial.
Per tot això, en el si del col·lectiu, s'ha promogut el debat necessari sobre l'establiment d'especialitats en fisioteràpia per augmentar la qualitat assistencial i fomentar la recerca.
Des de la perspectiva científica, es considera que per poder oferir una atenció personalitzada de qualitat elevada, el fisioterapeuta ha de ser capaç de traslladar els resultats de la recerca a la pràctica professional i intervenir activament en les diferents etapes del procés de recerca.
Aquest màster aportarà a l'alumne coneixements que li permetran desenvolupar línies de recerca en fisioteràpia manual ortopèdica, amb els mitjans que aporta la utilització d'un laboratori de valoració del moviment i del dolor.
Nom del títol: Màster universitari en Educació Inclusiva, Democràcia i Aprenentatge Cooperatiu, per la Universitat de Vic - Universitat Central de Catalunya
Capacitar professionals per dissenyar, implementar i avaluar propostes d'intervenció orientades a facilitar la diversitat en els processos d'aprenentatge en els entorns socials i educatius per millorar la inclusió de les persones.
Proporcionar una formació participativa en els principis i models teòrics i d'investigació, en què es fonamenta l'educació inclusiva, democràtica i basada en l'aprenentatge cooperatiu, tant en entorns socials com educatius.
Les escoles, les famílies, les empreses i tots els contextos socials avancen cap una situació en què han d'aprendre a viure, relacionar-se i treballar amb persones amb competències personals, cognitives, socials i emocionals cada cop més diverses.
Tots aquests contextos necessitaran professionals que puguin implementar polítiques, programes i intervencions que contribueixin a la cohesió social, la inclusió i la participació equitatives de tots els qui hi viuen i hi treballen.
Desenvolupar estratègies democràtiques per a la convivència i eines de treball cooperatiu és cada vegada més necessari en tots els contextos en què viuen les persones.
Facultat de Ciències Humanes, Traducció i Documentació
Nom del títol: Màster universitari en Ciberseguretat i Privadesa, per la Universitat Oberta de Catalunya
Especialitats: Sistemes / Gestió / Tecnologies
Formar especialistes en l'àmbit de la ciberseguretat i de la privacitat informàtica que puguin satisfer la demanda creixent de professionals que fan les empreses, les institucions i les universitats.
Empreses del sector de la seguretat TIC; departaments d'informàtica d'empreses i d'indústries en general; consultories.
El màster pretén formar professionals reflexius, crítics i autosuficients, capaços d'integrar-se en equips interdisciplinaris amb els rols següents (segons l'especialitat cursada):
Especialitat de sistemes: perfils capaços de liderar el disseny i la implantació tecnològica de polítiques de protecció, prevenció i detecció d'atacs.
Especialitat de tecnologies: perfils capaços de dissenyar nous sistemes i serveis que tractin dades sensibles, confidencials o privades.
Especialitat de gestió: perfils capaços de definir les pràctiques i els procediments de seguretat i privacitat d'acord amb les normatives ISO vigents i amb l'RGPD, així com de fer auditories de seguretat.